ช้างศึก อยู่โถ 4 จับติ้วเอเชียนคัพ เจอหนักทั้งนั้น
เผยมีโอกาสอยู่ร่วมสายกับคู่ปรับเก่าในการคัดบอลโลก ทั้ง เจ้าภาพ ยูเออี, ออสเตรเลีย, ญี่ปุ่น, ซาอุดีอาระเบีย และอิรัก รวมไปถึงเวียดนาม ทีมร่วมอาเซียนที่อยู่ในโถที่ 3 ขณะที่ บิ๊กอ๊อด พล.ต.อ.สมยศ พุ่มพันธุ์ม่วง ตั้งเป้าเข้ารอบ 16 ทีมสุดท้ายให้ได้,ความเคลื่อนไหวของศึกฟุตบอลชิงแชมป์ทวีปเอเชีย หรือ เอเชียนคัพ 2019 ซึ่งจะฟาดแข้งกันที่ประเทศสหรัฐอาหรับเอมิเรตส์ (ยูเออี) ในเดือน ม.ค.ปีหน้า โดย ช้างศึก ทีมชาติไทย ได้สิทธิ์ไปโชว์ฝีเท้าในรายการนี้ร่วมกับอีก 23 ทีมด้วย ขณะเดียวกันพิธีจับสลากแบ่งสายการแข่งขันอย่างเป็นทางการจะมีขึ้นในวันที่ 4 พ.ค. นี้ ใช้ระบบแบ่งออกเป็นทั้งหมด 6 กลุ่ม กลุ่มละ 4 ทีม,สำหรับการจับสลากแบ่งสายจะจัดเรียงทีมตามอันดับโลกของสหพันธ์ฟุตบอลนานาชาติ หรือ ฟีฟ่า ซึ่งการประกาศอันดับโลกที่จะใช้ก่อนจับสลากนั้นจะเกิดขึ้นในวันที่ 12 เม.ย.นี้ โดยทีมชาติไทยที่คาดว่าจะมีคะแนนฟีฟ่าสุทธิอยู่ที่ 251 คะแนน จะอยู่ในโถที่ 4 ร่วมกับจอร์แดน, เกาหลีเหนือ, ฟิลิปปินส์, บาห์เรน และเยเมน อีกทั้งตามกฎการจับสลากเอเชียนคัพ 2019 นั้น ชาติที่อยู่ในโถเดียวกันจะไม่เจอกันเองในรอบแรก จึงทำให้ไทยมีโอกาสที่จะเจอคู่ปรับเก่าในฟุตบอลโลกรอบคัดเลือกไม่ว่าจะเป็น ยูเออี (เจ้าภาพ), ออสเตรเลีย, ญี่ปุ่น, ซาอุดีอาระเบีย และอิรัก รวมทั้งคู่ปรับในอาเซียนที่อยู่ในโถ 3 อย่างเวียดนามอีกด้วย,สำหรับจัดอันดับทั้ง 4 โถ ก่อนจับสลากเอเชียน คัพ 2019 ที่จะมีการประกาศแรงกิ้งในเดือน เม.ย.นี้ ประกอบด้วย โถ 1 : ยูเออี-เจ้าภาพ (79), อิหร่าน (33), ออสเตรเลีย (37), ญี่ปุ่น (55), เกาหลีใต้ (59), จีน (65), โถ 2 : ซาอุดีอาระเบีย (69), อุซเบกิสถาน (72), ปาเลสไตน์ (73), ซีเรีย (74), อิรัก (83), เลบานอน (87), โถ 3 : อินเดีย (99), กาตาร์ (101), โอมาน (103), เวียดนาม (113), เติร์กเมนิสถาน (114), คีร์กีซสถาน (115), โถ 4 : จอร์แดน (117), เกาหลีเหนือ (119), ฟิลิปปินส์ (122), บาห์เรน (125), ไทย (129) และเยเมน (140),ขณะที่ บิ๊กอ๊อด พล.ต.อ.สมยศ พุ่มพันธุ์ม่วง นายกสมาคมกีฬาฟุตบอลแห่งประเทศไทยฯ กล่าวว่า เราหวังเป็นอย่างยิ่งที่จะให้ทีมชาติไทยทำผลงานให้ดีที่สุดในเอเชียนคัพครั้งนี้ ซึ่งลึกๆแล้วก็อยากจะให้สามารถผ่านรอบแบ่งกลุ่มเข้าไปเล่นในรอบ 16 ทีมสุดท้ายให้ได้
คาด ช้างศึก ทีมชาติไทยอยู่โถ 4 จับสลาก เอเชียนคัพ 2019 โดยพิธีจะมีขึ้นอย่างเป็นทางการในวันที่ 4 พ.ค.นี้ 
เอเชียนคัพ,ช้างศึก,ทีมชาติไทย